# Remy Gardner

Remy Christopher Gardner, més conegut com a Remy Gardner (Sydney, 24 de febrer de 1998), és un pilot de motociclisme australià que va guanyar el Campionat del Món de Moto2 de 2021. És fill de l'antic Campió del Món de 500cc Wayne Gardner.

## Carrera esportiva

Després de competir en motocròs i enduro, Gardner va passar a la velocitat a l'edat de deu anys. El 2010 va participar al trofeu internacional NS100F i al campionat MRRDA Nippers per a menors de 13 anys, a Austràlia. El 2011 se'n va anar a Espanya per a córrer al Campionat Mediterrani de Velocitat. El 2013 va córrer al Campionat d'Espanya de velocitat (CEV).
Gardner va debutar en Gran Premi a la categoria de Moto3 el 2014 tot participant com a comodí o substitut de pilots lesionats al GP de San Marino i, més tard, al GP d'Austràlia i al GP de Malàisia, on va aconseguir anotar un punt. El 2015 va entrar a l'equip CIP, on va córrer amb la Mahindra MGP3O com a company d'equip de Tatsuki Suzuki. Va obtenir sis punts al mundial gràcies al seu desè lloc al Gran Premi d'Austràlia. El 2016, després de començar la temporada al CEV de Moto2, es va incorporar al mundial d'aquesta categoria ocupant el lloc d'Alessandro Tonucci a l'equip Tasca Racing a partir del Gran Premi de Catalunya.
El 2017 va passar a l'equip Tech 3 com a company de Xavi Vierge. Durant aquella temporada es va haver de perdre el Gran Premi de les Amèriques a causa d'una lesió al turmell esquerre patida en l'anterior cursa. El 2018 continuà al mateix equip, ara amb Bo Bendsneyder de company. El seu millor resultat al campionat va ser el cinquè lloc al Gran Premi de la Comunitat Valenciana. Durant aquesta temporada es va perdre tres Grans Premis a causa d'una lesió i fou substituït mentre es recuperava per Héctor Garzó.
El 2019 va passar a l'equip SAG com a company de Tetsuta Nagashima als comandaments d'una Kalex. Aconseguí el seu primer podi a Moto2, concretament un segon lloc al Gran Premi de l'Argentina, i acabà la temporada al quinzè lloc final. El 2020 passà a ser el pilot titular del mateix equip, ara amb Kasma Daniel com a company. Aquell any va obtenir un segon lloc al GP de França i dos de tercers (GP d'Estíria i GP d'Europa). També obtingué la primera victòria de la seva carrera després de sortir des de la pole position al Gran Premi de Portugal. Acabà la temporada en sisena posició final.
El 2021 va córrer amb la Kalex de l'equip Red Bull KTM Ajo com a company de Raúl Fernández; obtingué cinc victòries, sis segons llocs i un de tercer, cosa que el va permetre de proclamar-se campió del món de Moto2, esdevenint de passada el primer australià a guanyar en aquesta categoria.
La temporada del 2022 va debutar a la categoria de MotoGP amb la KTM RC16 de l'equip Tech3 KTM Factory Racing, encara com a company de Raúl Fernández. En el seu debut a la categoria màxima va obtenir punts a la primera prova de la temporada, el Gran Premi de Qatar, on acabà en la quinzena posició. Va acabar el campionat en la vint-i-tresena posició i el 2023 va canviar al campionat del món de Superbike, on pilotà una Yamaha YZF-R1 de l'equip GYTR GRT Yamaha, amb Dominique Aegerter de company.

## Resultats al Mundial de motociclisme

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2014 | Moto3 | Kalex KTM | QAT | AME | ARG | ESP | FRA | ITA | CAT | NED | GER | INP | CZE | GBR | SM 27 | ARA | JPN | | | | | | 32è | 1 |
| 2014 | Moto3 | KTM | | | | | | | | | | | | | | | | AUS 26 | MAL 15 | VAL | | | 32è | 1 |
| 2015 | Moto3 | Mahindra | QAT Ret | AME 18 | ARG 19 | ESP 25 | FRA Ret | ITA 23 | CAT 25 | NED 26 | GER 23 | INP 17 | CZE 17 | GBR 17 | SM Ret | ARA 19 | JPN Ret | AUS 10 | MAL 22 | VAL Ret | | | 30è | 6 |
| 2016 | Moto2 | Kalex | QAT | ARG | AME | ESP | FRA | ITA | CAT 15 | NED 20 | GER 12 | AUT 19 | CZE 21 | GBR 20 | SM 19 | ARA 19 | JPN 19 | AUS Ret | MAL 13 | VAL 18 | | | 26è | 8 |
| 2017 | Moto2 | Tech3 | QAT Ret | ARG Ret | AME | ESP 22 | FRA 20 | ITA 14 | CAT 19 | NED 16 | GER 12 | CZE 9 | AUT 15 | GBR 20 | SM 12 | ARA 20 | JPN 12 | AUS 15 | MAL Ret | VAL 22 | | | 21è | 23 |
| 2018 | Moto2 | Tech3 | QAT 12 | ARG 6 | AME 17 | ESP | FRA | ITA | CAT 15 | NED 18 | GER 11 | CZE Ret | AUT Ret | GBR C | SM 12 | ARA 19 | THA 12 | JPN 15 | AUS Ret | MAL Ret | VAL 5 | | 19è | 40 |
| 2019 | Moto2 | Kalex | QAT 4 | ARG 2 | AME 11 | ESP DNS | FRA Ret | ITA 13 | CAT Ret | NED Ret | GER 13 | CZE 16 | AUT Ret | GBR 4 | SM Ret | ARA 13 | THA 12 | JPN Ret | AUS 6 | MAL 14 | VAL 15 | | 15è | 77 |
| 2020 | Moto2 | Kalex | QAT 5 | ESP 7 | ANC 14 | CZE 13 | AUT Ret | STY 3 | SM DNS | EMI | CAT 16 | FRA 2 | ARA 5 | TER 4 | EUR 3 | VAL 7 | POR 1 | | | | | | 6è | 135 |
| 2021 | Moto2 | Kalex | QAT 2 | DOH 2 | POR 3 | ESP 4 | FRA 2 | ITA 1 | CAT 1 | GER 1 | NED 2 | STY 4 | AUT 7 | GBR 1 | ARA 2 | SM 2 | AME Ret | EMI 7 | ALR 1 | VAL 10 | | | 1r | 311 |
| 2022 | MotoGP | KTM | QAT 15 | INA 21 | ARG 17 | AME 20 | POR 14 | ESP 20 | FRA Ret | ITA 19 | CAT 11 | GER 15 | NED 19 | GBR 18 | AUT 20 | SM 19 | ARA 16 | JPN 19 | THA Ret | AUS 15 | MAL 18 | VAL 13 | 23è | 13 |
| 2024 | MotoGP | Yamaha | QAT | POR | AME | ESP | FRA | CAT | ITA | NED | GER 19 | GBR 18 | AUT | ARA | SM | EMI | INA | JPN 17 | AUS | THA | MAL | SLD | 26è | 0 |

## Resultats al Mundial de Superbike

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Curses 1 i 2 | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
| Cursa Superpole | 12 | 9 | 7 | 6 | 5 | 4 | 3 | 2 | 1 | | | | | | |
* ↑ La cursa Superpole va ser introduïda la temporada del 2019
(Ids. Rondes | Llegenda) (Curses en negreta indiquen pole; curses en itàlica indiquen volta ràpida)
| Any | Moto | 1 | 1 | 1 | 2 | 2 | 2 | 3 | 3 | 3 | 4 | 4 | 4 | 5 | 5 | 5 | 6 | 6 | 6 | 7 | 7 | 7 | 8 | 8 | 8 | 9 | 9 | 9 | 10 | 10 | 10 | 11 | 11 | 11 | 12 | 12 | 12 | Pos. | Pts |
| Any | Moto | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | C1 | CS | C2 | Pos. | Pts |
| 2023 | Yamaha | AUS 12 | AUS Ret | AUS 10 | INA DNS | INA 14 | INA 7 | NED 8 | NED 12 | NED 6 | SPA 10 | SPA Ret | SPA 13 | ITA 9 | ITA Ret | ITA 10 | GBR 10 | GBR 15 | GBR 12 | ITA 11 | ITA 11 | ITA 11 | CZE 11 | CZE 6 | CZE 6 | FRA 15 | FRA 11 | FRA 8 | SPA 7 | SPA 10 | SPA 9 | POR 6 | POR 4 | POR Ret | SPA Ret | SPA 6 | SPA 4 | 9è | 156 |
| 2024 | Yamaha | AUS Ret | AUS 6 | AUS 12 | SPA 15 | SPA 9 | SPA 7 | NED 4 | NED 4 | NED 3 | ITA 6 | ITA Ret | ITA 8 | GBR 10 | GBR 13 | GBR 11 | CZE 5 | CZE 5 | CZE 4 | POR 10 | POR 15 | POR 12 | FRA Ret | FRA 9 | FRA 6 | ITA 10 | ITA Ret | ITA Ret | SPA 16 | SPA 13 | SPA 15 | POR Ret | POR DNS | POR DNS | SPA | SPA | SPA | 10è | 140 |

## Referències

* ↑ Piana, Alessio. «Moto2: Remy Gardner con Tasca Racing nel Mondiale» (en italià). Editoriale l'Incontro, 02-06-2016.
* ↑ «Moto2, Ad Austin Simon sostituisce Gardner» (en italià). Buffer Overflow S.r.l., 21-04-2017.
* ↑ Tamantini, Diana. «Moto2: Remy Gardner infortunato, Hector Garzo al suo posto a Jerez» (en italià). Editoriale l'Incontro, 01-05-2018.
* ↑ Cucco, Beppe. «Gardner dalla pole alla vittoria a Portimão, Bastianini è campione del mondo» (en italià). Edisport Editoriale S.r.l., 22-11-2020.
* ↑ «Moto2 2020 - World Championship Classification» (PDF) (en anglès). Dorna Sports S.L., 22-11-2020.
* ↑ «Moto2 2021 - World Championship Classification» (PDF) (en italià). Dorna Sports S.L., 14-11-2021.
* ↑ Pepe, Francesco. «Moto2, Valencia 2021: Remy Gardner è Campione del Mondo» (en italià). Triboo Media S.r.l., 14-11-2021.
* ↑ Nugnes, Matteo. «Remy Gardner debutta in MotoGP con KTM Tech3 nel 2022» (en italià). Motorsport Network, 02-06-2022.
* ↑ «MotoGP 2022 - World Championship Classification» (PDF) (en anglès). Dorna Sports S.L., 06-11-2022.
* ↑ «SBK 2023 - Championship Standings» (PDF) (en anglès). Dorna Sports S.L., 29-10-2023.

## Enllaços externs

* Remy Gardner - Lloc web oficial (anglès)
* Perfil al Web del mundial de Superbike (anglès)
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta
2024 - Ogura :
$^1$El campionat de 250cc se substituí pel nou de Moto2 la temporada de 2010. :